stanford-oval/wikipedia huggingface dataset:
พระเจ้าย็องโจแห่งโชซ็อน
รัชสมัยพระเจ้าย็องโจ

แม้จะทรงขึ้นครองราชสมบัติแล้วพระเจ้าย็องโจยังต้องทรงเผชิญกับปัญหาการต่อต้านจากฝ่ายโซนน ขุนนางฝ่ายโซนนกล่าวหาว่าฝ่ายโนนนได้กระทำการลอบปลงพระชนม์พระเจ้าคย็องจงเพื่อนำพระเจ้าย็องโจขึ้นครองราชย์ พระเจ้าย็องโจจึงทรงประกาศแผนการเพื่อความสมานฉันท์ (탕평책, 蕩平策) ในปีค.ศ. 1728 เป็นการประกาศยุติการแบ่งฝ่ายของขุนนางและลงโทษขุนนางที่แสดงออกเป็นฝักฝ่าย แต่กลายเป็นว่าขุนนางฝ่ายโซนนกลายเป็นเป้าโจมตีถึงการแบ่งพรรคแบ่งพวก ทำให้ขุนนางฝ่ายโซนนต้องโทษและถูกเนรเทศออกราชสำนักจนหมด ฝ่ายโนนนจึงขึ้นมามีอำนาจ จนทำให้ขุนนางฝ่ายโซนนที่ถูกเนรเทศ นำโดย อีอินจวา (이인좌, 李麟佐) ก่อการกบฏในปีค.ศ. 1729 เพื่อยึดบัลลังก์ให้กับองค์ชายมิลพง (밀풍군, 密豊君 ลื่อของ เจ้าชายรัชทายาทโซฮย็อน) แต่ฝ่ายพระเจ้าย็องโจก็สามารถปราบปรามกบฏลงได้ ทำให้ฝ่ายโซนนถูกกวาดล้างไปหมดสิ้น
ในสมัยพระเจ้าย็องโจ การค้าของโชซ็อนพัฒนาขึ้นมามาก ผู้คนในทุกระดับชั้นตั้งแต่ชาวบ้านถึงขุนนางพากับประกอบธุรกิจการค้า ชนชั้นพ่อค้าเรืองอำนาจและได้รับการสนับสนุนจากราชสำนักในการผูกขาดสินค้าแต่ละชนิดให้เป็นของตน เป็นการละทิ้งแนวความคิดแบบขงจื้อเดิม ที่ประมาณอาชีพค้าขายว่าเป็นอาชีพที่ต้อยต่ำ แต่ถ้าจะเทียบกับเพื่อนบ้านอย่างราชวงศ์ชิงหรือญี่ปุ่นแล้ว กิจกรรมการค้าในเกาหลีนั้นยังไม่พัฒนาไปถึงขั้นนั้น เพียงแต่จากเดิมที่กิจกรรมการค้าจะมีนานๆทีก็กลายเป็นมีทุกวัน โดยเฉพาะในฮันยาง
องค์ชายรัชทายาทสิ้นพระชนม์เมื่อค.ศ. 1728 ได้รับพระนาม องค์ชายรัชทายาทฮโยจัง (효장세자, 孝章世子) พระเจ้าย็องโจจึงทรงขาดรัชทายาท จนกระทั่งพระสนมย็องบิน ตระกูลอี (영빈 이씨, 暎嬪 李氏) ประสูติพระโอรสในค.ศ. 1735 ในขณะที่พระมเหสีไม่มีพระโอรส พระเจ้าย็องโจจึงทรงตั้งขึ้นเป็น ภายหลังได้รับพระนาม องค์ชายรัชทายาทซาโด (사도세자, 思悼世子)
นโยบายความสมานฉันท์ของพระเจ้าย็องโจทำให้รัชสมัยของพระองค์ค่อนข้างสงบสุข ปราศจากความขัดแย้งระหว่างฝ่ายขุนนาง เป็นผลให้ประเทศเกาหลีมีโอกาสพัฒนาในด้านต่างๆ พระเจ้าย็องโจยังทรงได้ชื่อว่าทรงห่วงใยราษฎรโดยการเสด็จออกนอกวังไปเยี่ยมและถือความเดือดร้อนของราษฎรเป็นสำคัญ อย่างที่กษัตริย์เกาหลีเพราะองค์ก่อนๆไม่เคยทำ เรียกได้ว่า พระเจ้าย็องโจทรงเข้าใกล้ความเป็นกษัตริย์ในอุดมคติตามลัทธิขงจื้อ ทรงลดความหรูหราของราชสำนัก เพื่อลดค่าใช้จ่าย หรือทรงแม้แต่ห้ามการดื่มสุรา ซึ่งเป็นนโยบายที่เป็นที่รู้จักมากที่สุดของพระองค์ และยังทรงเลิกการใส่วิกผมของสตรีชั้นสูง
แม้ว่าพระเจ้าย็องโจจะทรงไม่เลือกฝ่ายขุนนาง แต่ในรัชสมัยของพระองค์นั้นขุนนางส่วนใหญ่มากจากฝ่ายโนนนทั้งสิ้น นำโดยคิมฮันกู (김한구, 金漢耉) พระราชบิดาของพระมเหสี และฮงพงฮัน (홍봉한, 洪鳳漢) พระบิดาของพระชายาขององค์ชายรัชทายาท เมื่อค.ศ. 1749 พระเจ้าย็องโจทรงตั้งองค์ชายรัชทายาทเป็นผู้สำเร็จราชการแทน (승명대리, 承命代理)องค์ชายรัชทายาทซึ่งตลอดมาถูกขุนนางฝ่ายโนนนโจมตีนั้น ทรงหันไปหาขุนนางฝ่ายโซนน ซึ่งหมดอำนาจไปตั้งแต่ต้นรัชกาล ทำให้องค์ชายรัชทายาททรงเป็นที่เพ่งเล็งของพระเจ้าย็องโจและขุนนางฝ่ายโนนน
รัชสมัยพระเจ้าย็องโจ > เจ้าชายซาโด

บทความหลัก: เจ้าชายรัชทายาทซาโด
พระเจ้าย็องโจทรงเข้มงวดกับเจ้าชายรัชทายาทอย่างมาก จนสร้างความเครียดให้กับเจ้าชายรัชทายาทจนทรงเสียพระสติ ทรงเข่นฆ่าข้าราชบริพารและนางรับใช้ แอบลักลอบออกไปประพาสนอกพระราชวัง จนในค.ศ. 1762 ขุนนางฝ่ายโนนนที่ชื่อว่า นาคย็องออน (나경언, 羅景彦) ซึ่งน้องชายได้ถูกเจ้าชายรัชทายาทสังหาร ได้ถวายฎีกาขอให้พระเจ้าย็องโจทรงลงพระอาญาเจ้าชายรัชทายาท ขุนนางฝ่ายโนนนพากันรบเร้าให้พระเจ้าย็องโจทำตามฎีกาของนาคย็องออน พระเจ้าย็องโจยังทรงลังเลอยู่จนกระทั่งพระสนมย็องบิน พระราชมารดาของเจ้าชายรัชทายาท ขอให้พระเจ้าย็องโจทรงทำตามเพื่อความสงบของประเทศ เจ้าชายรัชทายาทจึงทรงถูกปลดและลงพระอาญาให้เสด็จเข้าไปอยู่ในกล่องไม้ใส่ข้าว หลังจากผ่านไปเจ็ดวัน อดีตเจ้าชายรัชทายาทก็สิ้นพระชนม์
ต่อมาภายหลังพระเจ้าย็องโจทรงคืนตำแหน่งให้แก่อดีตเจ้าชายรัชทายาท พระนามว่า เจ้าชายรัชทายาทซาโด เหตุการณ์สำเร็จโทษเจ้าชายรัชทายาทซาโดนั้นทำให้เกิดการแตกแยกครั้งใหม่ในหมู่ขุนนาง คือ ฝ่ายที่เห็นชอบกับการสำเร็จโทษของเจ้าชายรัชทายาทยาทซาโด เรียกว่า ฝ่ายพยอกพา (벽파, 僻派) และฝ่ายที่ไม่เห็นชอบกับการสำเร็จโทษเจ้าชาย และควรจะคืนตำแหน่งและเกียรติยศให้ดังเดิม เรียกว่า ฝ่ายชิพา (시파, 時派) ราชสำนักจึงเข้าสู่ยุคสมัยแห่งความขัดแย้งอีกครั้ง
เมื่อค.ศ. 1775 พระเจ้าย็องโจทรงตั้งพระนัดดารัชทายาท (왕세손, 王世孫) ที่เป็นพระโอรสของเจ้าชายรัชทายทาซาโด เป็นผู้สำเร็จราชการแทน ท่ามกลางการต่อต้านจากขุนนางฝ่ายพยอกพา พระเจ้าย็องโจสวรรคตในค.ศ. 1776 พระนัดดารัชทายาทขึ้นครองราชย์ต่อเป็นพระเจ้าช็องโจ มีพระสุสานพระนามว่า ว็อนนึง (원릉, 元陵)
พระนามเต็ม

สมเด็จพระราชาย็องโจ ยังซุน ชีแฮ็ง แทโจ ซุนด็อก ย็องโม อึยรย็อล ชังอึย ฮงยุน ควังอิน ทนฮี เชช็อน ค็อนกึก ซ็องกง ชินฮวา แทซ็อง ควังอุน แคแท คีย็อง ยมย็อง ซุนช็อล ค็อนก็อน กอนย็อง แพมย็อง ซูทง คย็องนย็อก ฮงฮยู ชุงฮวา ยุงโด ซุกชัง ชังฮุน ช็องมุน ซ็อนมู ฮีกย็อง ฮย็อนฮโย แห่งเกาหลี
พระบรมวงศานุวงศ์

พระราชบิดา: พระเจ้าซุกจงแห่งโชซ็อน (숙종)
พระราชมารดา: พระสนมซุกบิน ตระกูลชเว แห่ง แฮจู (숙빈 최씨, 淑嬪 崔氏) ภายหลังได้รับการสถาปนาเป็น พระนางซ็อนฮวาคย็อง
พระมเหสี
พระนางช็องซ็อง ตระกูลซอ แห่งทัลซ็อง (정성왕후 서씨, 7 December 1692 – 15 February 1757)
พระนางช็องซุน ตระกูลคิม แห่งคย็องจู (정순왕후 김씨, 10 November 1745 – 12 January 1805)
พระสนม
พระสนมช็องบิน ตระกูลอี แห่งฮัมยาง (정빈 이씨) ภายหลังได้รับการแต่งตั้งเป็น พระนางย็อนโฮ
พระสนมย็องบิน ตระกูลอี แห่งช็อนอึย (영빈 이씨, 1696 - 23 August 1764) ภายหลังได้รับการแต่งตั้งเป็น พระนางซ็อนฮี
พระสนมควีอิน ตระกูลโช แห่งพุงยาง (귀인 조씨)
พระสนมซุกอึย ตระกูลมุน (숙의 문씨) ภายหลังถูกถอดจากตำแหน่งพระสนม
พระราชโอรส
เจ้าชายรัชทายาทฮโยจัง (효장세자, 1719–1728) ภายหลังได้รับการแต่งตั้งเป็น พระเจ้าจินจง พระราชโอรสของพระสนมช็องบิน ตระกูลอี
เจ้าชายรัชทายาทซาโด (사도세자, 1735–1762) ภายหลังได้รับการแต่งตั้งเป็น พระเจ้าชังโจ พระราชโอรสของพระสนมย็องบิน ตระกูลอี
พระราชธิดา
เจ้าหญิงฮวาอ๊อค (화억옹주) พระราชธิดาของพระสนมช็องบิน ตระกูลอี
เจ้าหญิงฮวาซุน (화순옹주) พระราชธิดาของพระสนมช็องบิน ตระกูลอี
เจ้าหญิงฮวาพย็อง (화평옹주) พระราชธิดาของพระสนมย็องบิน ตระกูลอี
เจ้าหญิงฮวาด็อก (화덕옹주)พระราชธิดาของพระสนมย็องบิน ตระกูลอี
เจ้าหญิงไม่ปรากฏพระนาม พระราชธิดาของพระสนมย็องบิน ตระกูลอี
เจ้าหญิงไม่ปรากฏพระนาม พระราชธิดาของพระสนมย็องบิน ตระกูลอี
เจ้าหญิงฮวาฮย็อบ (화협옹주) พระราชธิดาของพระสนมย็องบิน ตระกูลอี
เจ้าหญิงฮวาวาน (화완옹주) พระราชธิดาของพระสนมย็องบิน ตระกูลอี
เจ้าหญิงไม่ปรากฏพระนาม พระราชธิดาของพระสนมควีอิน ตระกูลโช
เจ้าหญิงฮวายู (화유옹주) พระราชธิดาของพระสนมควีอิน ตระกูลโช
เจ้าหญิงฮวากิล (화길옹주)พระราชธิดาของพระสนมซุกอึย ตระกูลมุน
เจ้าหญิงฮวาย็อง (화령옹주)พระราชธิดาของพระสนมซุกอึย ตระกูลมุน
พงศาวลี

เจ้าชายย็อนอิง
เส้นพุ่ง

เส้นพุ่ง หรือ ด้ายพุ่ง (ในการทอผ้า) หมายถึง เส้นด้ายที่ใช้สำหรับพุ่งไปมา สลับกับเส้นยืน เพื่อให้ขัดกันเป็นผืนผ้า ด้ายเส้นพุ่งนี้มักพันหรือม้วนอยู่ในหลอด บรรจุในกระสวย เพื่อความสะดวกในการสอด หรือพุ่งด้าย
ด้ายเส้นพุ่งจะพุ่งไปมา ในแนวขนานกับหน้าผ้า นั่นคือ สลับซ้ายขวาของผู้ทอ โดยอาจพุ่งด้วยมือ (ในกรณีของกี่กระทบ หรือกี่พื้นบ้าน) หรือพุ่งด้วยการกระตุกเชือก (ในกรณีของกี่กระตุก) หรือด้วยการสอดตามปกติ โดยไม่ต้องออกแรงพุ่ง (ในกรณีที่ใช้กี่เอว) ก็ได้
เหตุที่ต้องพุ่งด้ายนั้น ก็เพราะต้องการความรวดเร็วอย่างหนึ่ง และเพื่อให้ผ่านพ้นหน้ากว้างของผ้าอีกอย่างหนึ่ง (หน้าผ้าโดยทั่วไปกว้างราว 1 หลา หรือ 1 เมตร) หากสอดด้วยแรงน้อย ๆ กระสวยบรรจุด้ายพุ่งจะไม่ผ่านไปสุดขอบแต่ละด้าน
ด้ายเส้นพุ่งมีความสำคัญในการทอผ้าเป็นอย่างมาก โดยเฉพาะการทอผ้ามัดหมี่ ผ้าจก และลวดลายอื่น ๆ เนื่องจากเส้นพุ่งจะเป็นตัวกำหนดลักษณะลวดลาย ความสวยงาม ความแน่น และความประณีตของเนื้อผ้า หากการจัดเส้นพุ่งไม่ถูกต้อง ลวดลายของผ้ามัดหมี่อาจจะไม่ปรากฏเลยก็ได้
ส่วนผ้าจก และผ้าขิด หรือผ้าลวดลายอื่น ๆ จะต้องใช้เส้นด้ายพุ่งพิเศษเพิ่ม นอกเหนือจากด้ายพุ่งปกติ
ในการทอผ้าบางลวดลาย อาจใช้ด้ายเส้นพุ่งมากกว่า 1 เส้น อาจใช้มากหลาย ๆ เส้น ตามจำนวนสีที่ต้องการ หรืออาจควบสองหรือสามเส้น ฟั่นเป็นเส้นเดียว เพื่อให้เกิดลวดลายสวยงามก็ได้ ช่างทอที่มีฝีมือจะสามารถเลือกสีสันและลักษณะของเส้นพุ่งให้เหมาะสมกับชนิดของผ้าที่ต้องการได้
| ด ค กการทอผ้า |
| --- | --- | --- |
| องค์ประกอบ: | ผ้า ·  เส้นพุ่ง ·  เส้นยืน ·  ด้าย ·  ดิ้น |  |
| เทคนิค: | ขิด ·  ยก ·  จก ·  มุก ·  มัดหมี่ ·  บาติก |  |
| เครื่องมือ: | กี่ ·  กระสวย ·  ตะกอ ·  ฟืม ·  กระสม |  |
| ชนิดของกี่: | กี่กระตุก ·  กี่กระทบ ·  กี่ม้ง ·  กี่เอว |  |
ลำเพลิน วงศกร

| ลำเพลิน วงศกร |
| --- | --- |
เกิด: วงศกรณ์ โยวะราช (เพลิน) 13 กรกฎาคม พ.ศ. 2537 (30 ปี) บ้านหนองตะเคียน ตำบลบ้านกรวด อำเภอบ้านกรวด จังหวัดบุรีรัมย์
ชื่ออื่น: ลำเพลิน วงศกร, โอปป้าสายหมอลำ
ศิษย์เก่า: วิทยาลัยดุริยางคศิลป์ มหาวิทยาลัยมหาสารคาม
อาชีพ: นักร้อง • นักแสดง
ส่วนสูง: 1.73 เมตร (5 ฟุต 8 นิ้ว)
อาชีพทางดนตรี
แนวเพลง: ลูกทุ่ง หมอลำ โอปปา แร็ปเปอร์อีสาน ป๊อป
เครื่องดนตรี: เสียงร้อง
ช่วงปี: พ.ศ. 2560– ปัจจุบัน
ค่ายเพลง: แกรมมี่โกลด์ในเครือจีเอ็มเอ็ม แกรมมี่ (2560 - 2564) ไทดอล มิวสิค (2564 - ปัจจุบัน)
 นักดนตรี
วงศกรณ์ โยวะราช หรือชื่อในวงการคือ ลำเพลิน วงศกร (13 กรกฎาคม พ.ศ. 2537 –) เป็นนักร้องลูกทุ่งและหมอลำชายชาวไทยสังกัดแกรมมี่โกลด์ เจ้าของฉายา โอปป้าสายหมอลำ เขาเข้าสู่วงการจากการเป็นนักร้องในโครงการ น้องใหม่ไต่ดาว โครงการ 2 งานเพลงในโครงการคือ ง่ายเนาะ และ ขอสมัครเป็นแฟนใหม่'
ชีวิตช่วงต้นและการศึกษา

ลำเพลินเกิดเมื่อวันที่ 13 กรกฎาคม พ.ศ. 2537 ที่ตำบลบ้านกรวด อำเภอบ้านกรวด จังหวัดบุรีรัมย์ สำเร็จการศึกษาชั้นประถมศึกษาจากโรงเรียนบ้านหนองตะเคียน ระดับชั้นมัธยมศึกษาจากโรงเรียนบ้านกรวดวิทยาคาร และระดับปริญญาตรีจากวิทยาลัยดุริยางคศิลป์ มหาวิทยาลัยมหาสารคาม และ จบการศึกษาเมื่อปี พ.ศ. 2560
เข้าสู่วงการบันเทิงโดยการเป็นศิลปิน

เป็นหนุ่มหล่อหน้าใส ที่มีใจรักการร้องเพลงมาตั้งแต่เด็ก ๆ และได้เข้าประกวดในรายการเดอะสตาร์แต่เพียงแค่เขาร้องเพลงท่อนแรก ก็โดนเชิญให้ลงจากเวที จากนั้นมา ลำเพลิน ก็ไม่คิดที่จะประกวดเวทีไหนอีกเลย ลำเพลินได้เข้าศึกษาต่อระดับอุดมศึกษาที่วิทยาลัยดุริยางคศิลป์ มหาวิทยาลัยมหาสารคาม จนจบปริญญาตรี  จากนั้นครูสลา คุณวุฒิ ได้ติดต่อลำเพลินให้ไปบันทึกเสียงจากเพลงในโครงการ น้องใหม่ไต่ดาว โครงการ 2 และได้ออกอัลบั้ม น้องใหม่ไต่ดาว โครงการ2 จากเวทีฝันสู่เวทีจริง ในเพลง ง่ายเนาะ และ ขอสมัครเป็นแฟนใหม่ จากนั้นลำเพลินได้เซ็นสัญญากับค่ายเพลงลูกทุ่งยักษ์ใหญ่เป็นศิลปินสังกัดแกรมมี่ โกลด์ และได้มีซิงเกิ้ลเดี่ยวที่โด่งดังคือ รำคาญก็บอกกันเด้อ ที่มียอดวิวถึง 300 ล้านวิว  เป็นต้น จนได้ออกมินิอัลบั้มครั้งแรกใช้ชื่อว่า ลำวงศกร นั้นเอง นอกจากจะเสียงดีร้องเพลงเพราะแล้ว ลำเพลิน ยังได้รับโอกาสในการแสดงละครในเรื่อง มงกุฎดอกหญ้า และภาพยนตร์ในเรื่อง ห่อหมกฮวกไปฝากป้า ซึ่งลำเพลินก็ทำออกมาได้ดีไม่แพ้การร้องเพลงเป็นที่รู้จักและมีผลงานเพลงมาอย่างต่อเนื่อง
ผลงานเพลง > อัลบั้มเดี่ยว

| ปี | สตูดิโออัลบั้ม | รายชื่อเพลง |
| --- | --- | --- |
| 2563 |  ลำวงศกร เริ่มออกจำหน่าย : 1 ตุลาคม พ.ศ. 2563  สังกัด : แกรมมี่ โกลด์ ในเครือ จีเอ็มเอ็ม แกรมมี่  รูปแบบการวางแผง : Digital |  โรคซึมเหล้า  เลอโฉม (Feat. WONDERFRAME)  สบตาได้แค่ในเฟซ (Feat. ลำไย ไหทองคำ)  หลับยังเจ็บ  สิเอาผู้นี้ |
| 2564 |  สถานีหัวลำเพลิน เริ่มออกจำหน่าย : 13 ธันวาคม พ.ศ. 2564  สังกัด : แกรมมี่โกลด์ ในเครือ ไทดอล มิวสิค  รูปแบบการวางแผง : Digital |  ชุดล้างใจ (Feat. มอส คำหมากบิน)  คบซ้อนซ่อนคม (Feat. แซ็ค ชุมแพ)  บุคคลทั่วไป (Feat. โตโน่ ภาคิน)  ลำบากใจบ่  ใครรัก รักใคร (Feat. Lipta) |
| 2566 |  ลำเพลิน รำพัน เริ่มออกจำหน่าย : 15 มีนาคม พ.ศ. 2566  สังกัด : แกรมมี่โกลด์ ในเครือ ไทดอล มิวสิค  รูปแบบการวางแผง : Digital |  แชตจากแฟนเก่า  ตามยถา  ขี้เมาเอาแต่ใจ (Feat. ลำไย ไหทองคำ)  หอมแก้ม  โสดฮอดตีสอง |
| 2567 |  ชุดที่ 4 พิณพ่นไฟ เริ่มออกจำหน่าย : พ.ศ. 2567  สังกัด : แกรมมี่โกลด์ ในเครือ ไทดอล มิวสิค  รูปแบบการวางแผง : Digital |  แบกฝันขึ้นฮ้าน  ชาติหน้าจั่งว่ากัน Feat. เกมส์ สุจิตรา |
ผลงานเพลง > อัลบั้มพิเศษ

| ปี | ชื่ออัลบั้ม | รายชื่อเพลง |
| --- | --- | --- |
| 2560 |  น้องใหม่ไต่ดาว โครงการ 2 จากเวทีฝันสู่เวทีจริง ออกจำหน่าย : 27 เมษายน พ.ศ. 2560  ค่าย : แกรมมี่ โกลด์, จีเอ็มเอ็ม แกรมมี่  รูปแบบการจำหน่าย : CD, Digital Download |  มันฮักแต่เจ้าฮู้บ่ ศิลปิน ตรี ชัยณรงค์  บ่หล่อก็บ่ตาย ศิลปิน เน็ค นฤพล  ง่ายเนาะ ศิลปิน ลำเพลิน วงศกร  หนีช้ำมาลำซิ่ง ศิลปิน ส้ม พฤกษา  มักสาวดาวเต้น ศิลปิน เจมส์ จตุรงค์  ฮักบ่ได้แต่ลืมอ้ายบ่ลง ศิลปิน เวียง นฤมล  ตั้งใจมาเป็นตัวจริง ศิลปิน เน็ค นฤพล  น้องบ่ผู้งามคือเพิ่น ศิลปิน ส้ม พฤกษา  อย่าเอาน้ำตามาตั๋วอ้าย ศิลปิน เจมส์ จตุรงค์  น้องตั้งใจฮัก อ้ายตั้งใจทิ้ง ศิลปิน เวียง นฤมล  ลำร็อค เจ้าบ่มีใจ ศิลปิน ตรี ชัยณรงค์  ขอสมัครเป็นแฟนใหม่ ศิลปิน ลำเพลิน วงศกร |
| 2566 |  Plern Original ถนนคนเพลิน ออกจำหน่าย :  ค่าย : แกรมมี่ โกลด์, จีเอ็มเอ็ม มิวสิค  รูปแบบการจำหน่าย : Digital Download  อัลบั้มพิเศษ Plern Original ถนนคนเพลิน เป็นโปรเจ็กพิเศษที่ทางค่ายเพลงได้ให้ มนต์แคน แก่นคูน,ต่าย อรทัย,เต้ย อภิวัฒน์,หญิงลี ศรีจุมพล,แซ็ค ชุมแพ,ไมค์ ภิรมย์พร,รำไพ แสงทอง และศิลปินน้องใหม่ เฟิร์น กัญญารัตน์ |  เพิ่นบ่แม่นผู้สาวเฮา ศิลปิน มนต์แคน แก่นคูน และ ลำเพลิน วงศกร  ฮ้อยฮัก ศิลปิน ต่าย อรทัย และ เต้ย อภิวัฒน์  ทำบุญร่วมชาติ ตักบาตรคนละขัน ศิลปิน หญิงลี ศรีจุมพล และ แซ็ค ชุมแพ  ฮักจนบ่ฮู้สิฮักจังใด๋ ศิลปิน ไผ่ พงศธร และ เฟิร์น กัญญารัตน์  เอิ้นขวัญวันลูกเจ็บ ศิลปิน ไมค์ ภิรมย์พร และ รำไพ แสงทอง |
ผลงานเพลง > ซิงเกิ้ลเดี่ยว

| ปี | รายชื่อเพลง | หมายเหตุ |
| --- | --- | --- |
| 2559 | เล่าสู่หลานฟัง (ต้นฉบับ สลา คุณวุฒิ) | บทเพลงเพื่อรำลึกถึงพระบาทสมเด็จพระมหาภูมิพลอดุลยเดชมหาราช บรมนาถบพิตร หลังการสวรรคตเมื่อวันที่ 13 ตุลาคม พ.ศ. 2559 |
| 2560 | ง่ายเนาะ | เพลงในโปรเจกต์ น้องใหม่ไต่ดาว โครงการ 2 จากเวทีฝันสู่ เวทีจริง |
| 2560 | ขอสมัครเป็นแฟนใหม่ | เพลงในโปรเจกต์ น้องใหม่ไต่ดาว โครงการ 2 จากเวทีฝันสู่ เวทีจริง |
| 2561 | บ่ฝืนใจฮัก | Single แรกภายใต้สังกัดแกรมมี่โกลด์ |
| 2561 | หมาวัด |  |
| 2561 | ตัวจริงข้างใจ |  |
| 2561 | เฮ็ดใจ | ในนามวง อีสานบอย |
| 2561 | รำคาญกะบอกกันเด้อ |  |
| 2561 | บุญเก่า (ร้องเดี่ยว) | สามารถฟังและชม MV ได้แค่ใน Youtube |
| 2561 | ในความคิดฮอดมีแต่เจ้าผู้เดียว - Cover (ต้นฉบับ ไมค์ ภิรมย์พร) | Digital Download |
| 2562 | มึงเป็นบ้าติ |  |
| 2562 | ขี้ค้านเจ็บ | เพลงในโปรเจกต์ ขี้เล่นเดอะโปรเจกต์ |
| 2562 | อ้ายพามา เขาพาไป (ร้องร่วมกับ OG-ANIC) | เพลงในโปรเจกต์ 100×100 |
| 2562 | เข้าพรรษาปีนี้บ่มีเจ้า | เพลงในโปรเจกต์ ปฏิทินหัวใจ |
| 2562 | ตำจอก (ร้องร่วมกับ The Richman Toy) | เพลงในโปรเจกต์ โลคัลโรด |
| 2562 | อย่าลืมกันเด้อ |  |
| 2562 | อเวนเจอร์ในใจน้อง |  |
| 2563 | จองศาลาให้อ้ายแน |  |
| 2563 | เนื้อคู่ |  |
| 2563 | แฟนเขาผู้สาวอ้าย (ต้นฉบับ มนต์แคน แก่นคูน) | เพลงในอัลบั้มพิเศษ 25 ปี แกรมมี่ โกลด์ 25 ปี แห่งความผูกพัน ฉันและเธอ |
| 2563 | สุดท้ายคืออ้ายเจ็บ - Cover (ต้นฉบับ ไผ่ พงศธร) | Digital Download |
| 2563 | สิงห์คะนองลำ (ร้องร่วมกับ เบียร์ พร้อมพงษ์) - Cover (ต้นฉบับ ไหมไทย ใจตะวัน และ มนต์แคน แก่นคูน) | Digital Download |
| 2564 | ยังฮักไผอีกได้บ่ (ร้องร่วมกับ เบลล์ นิภาดา) - Cover (ต้นฉบับ มีนตรา อินทิรา และ มนต์แคน แก่นคูน) |  |
2565: 
| 2565 | อ้ายมาส่งทาง - Cover (ต้นฉบับ มนต์แคน แก่นคูน) | Digital Download |
| 2565 | แฟนเก่ากลับใจ - Cover (ต้นฉบับ เวียง นฤมล) | Digital Download |
| 2565 | เนื้อคู่ (ร้องร่วมกับ เบลล์ นิภาดา) - Cover (ต้นฉบับ ลำเพลิน วงศกร ร้องเดี่ยว) | Digital Download |
| 2566 | ความลับในใจ |  |
| 2566 | นางไอ่ของอ้าย - Cover (ต้นฉบับ มนต์แคน แก่นคูน) | Digital Download |
| 2566 | เหล้ากลมสุดท้าย (ร้องร่วมกับ เบียร์ พร้อมพงษ์) - Cover (ต้นฉบับ ลูกแพร & ไหมไทย อุไรพร) | Digital Download |
| 2566 | โรคซึมเหล้า (ร้องร่วมกับ มีน ไททศมิตร) - Cover (ต้นฉบับ ลำเพลิน วงศกร ร้องเดี่ยว) | Digital Download |
| 2566 | ขี้เมาเอาแต่ใจ (ร้องร่วมกับ เปาวลี พรพิมล และ โจอี้ ภูวศิษฐ์) - Cover (ต้นฉบับ ลำเพลิน วงศกร ร้องเดี่ยว) | Digital Download |
| 2567 | เคิ่งชาติที่เหลือเพื่อเจ็บ |  |
| 2567 | อิจฉาแฟนเจ้า |  |
ผลงานเพลง > เพลงที่ไม่ได้ปล่อย

ปล่อยให้ได้ฟังในรูปแบบ Demo Version ใน YouTube channel : ลำเพลิน วงศกร OFFICIAL
ผลงานเพลง > เพลงประกอบละครและภาพยนตร์

| ปี | ชื่อเพลง | เพลงประกอบละคร |
| --- | --- | --- |
| 2563 | แซ่บอีหลี | สูตรรักแซ่บอีหลี |
| 2564 | อีกบ่โดน | ดงพญาเย็น |
| 2565 | เติมสวยด้วยรัก | เจ้าสาวยืนหนึ่ง |
| 2565 | อากาศฮัก | เจ้าสาวยืนหนึ่ง |
| 2566 | เบิ่งแยงกันเด้อ | ดอกหญ้าป่าคอนกรีต |
ผลงานเพลง > เพลงที่ร่วมร้องกับศิลปินอื่น

เพลงที่ลำเพลินได้มีส่วนร่วมในการการร้อง
| ปี | ชื่อเพลง | ศิลปินร่วม | ค่าย | หมายเหตุ |
| --- | --- | --- | --- | --- |
| 2560 | ปีใหม่ทุกวัน | ร้องรวมทั้งสังกัด แกรมมี่ โกลด์ | แกรมมี่ โกลด์ | เพลงในโปรเจกต์พิเศษ 'ซิงเกิ้ลพิเศษต้อนรับปีใหม่ |
| 2561 | ห่อหมกฮวกไปฝากป้า | เต๊ะ ตระกูลตอ | แกรมมี่ โกลด์, สิงห์ มิวสิค | เพลงประกอบภาพยนตร์ ห่อหมกฮวกไปฝากป้า |
| 2561 | เฮ็ดพาโล | เต๋า ภูศิลป์, เน็ค นฤพล | แกรมมี่ โกลด์ | เพลงในนาม วงอีสานบอย |
| 2561 | ฟ้อนอ้อนสวรรค์ | เต๋า ภูศิลป์, เน็ค นฤพล | แกรมมี่ โกลด์ | เพลงในนาม วงอีสานบอย |
| 2561 | ซอมเบิ่ง | เต๋า ภูศิลป์, เน็ค นฤพล | แกรมมี่ โกลด์ | เพลงในนาม วงอีสานบอย |
| 2561 | บุญเก่า (ร้องคู่) | เปาวลี พรพิมล | แกรมมี่ โกลด์ | - |
| 2562 | อ้ายพามา เขาพาไป | OG-ANIC | แกรมมี่ โกลด์ | เพลงในโปรเจกต์ 100×100 |
| 2562 | นักเลงบ่ย่าน | แร็พอีสาน | แกรมมี่ โกลด์ | - |
| 2562 | ไหนว่าจะนอน | เปาวลี พรพิมล | แกรมมี่ โกลด์ | - |
| 2562 | ตำจอก | The Richman Toy) | แกรมมี่ โกลด์ | เพลงในโปรเจกต์ โลคัลโรด |
| 2562 | สร่าง | เปาวลี พรพิมล | แกรมมี่ โกลด์ | เพลงในโครงการ Join the Pact |
| 2562 | ออเดอร์ส่งรัก | เต๊ะ ตระกูลตอ, คะแนน นัจนันท์ | สิงห์ มิวสิค |  |
| 2563 | คนอยู่ไกลไม่มีสิทธิ์ | S.D.F | จีเอ็มเอ็ม แกรมมี่ | - |
| 2563 | ต้องมีสักวัน (สมหวังไปด้วยกัน) | เด่นคุณ งามเนตร, เปาวลี พรพิมล, ตรี ชัยณรงค์, เบียร์ พร้อมพงษ์, เบลล์ นิภาดา | แกรมมี่ โกลด์ | โปรเจกต์ ต้องมีสักวัน (สมหวังไปด้วยกัน) โดย สมหวัง เงินสั่งได้ |
| 2564 | มนต์รักกินจุ๊บจิ๊บ | ต่าย อรทัย, เปาวลี พรพิมล | แกรมมี่ โกลด์ | เพลงประกอบโฆษณา ดีไลท์ |
| 2564 | ดวงเดือน | โจอี้ ภูวศิษฐ์ | แกรมมี่ โกลด์ |  |
| 2566 | แฟนจ๋า | รวมศิลปินแกรมมี่โกลด์ | แกรมมี่ โกลด์ | ซนซน 40 ปี GMM GRAMMY |
| เพิ่นบ่แม่นผู้สาวเฮา | มนต์แคน แก่นคูน | Plern Original ถนนคนเพลิน |  |  |
ผลงานเพลง > เพลงในโปรเจกต์พิเศษ

| ปี | อัลบั้ม | เพลงที่มี ลำเพลิน วงศกร ร้อง |
| --- | --- | --- |
| 2560 | ซิงเกิ้ลพิเศษต้อนรับปีใหม่ 2561 |  ปีใหม่ทุกวัน (ร้องรวมทั้งสังกัด แกรมมี่ โกลด์) |
| 2561 | กีตาร์หวาน ซูเปอร์ฮิต |  หมาวัด  บ่ฝืนใจฮัก |
| 2562 | ขี้เล่นเดอะโปรเจกต์ |  ขี้ค้านเจ็บ |
| 2562 | ปฏิทินหัวใจ |  เข้าพรรษาปีนี้บ่มีเจ้า |
| 2562 | 100×100 |  อ้ายพามา เขาพาไป (ร้องร่วมกับ OG-ANIC) |
| 2562 | โลคัลโรด |  ตำจอก (ร้องร่วมกับ The Richman Toy) |
| 2562 | Join the Pact |  สร่าง (ร้องร่วมกับ เปาวลี พรพิมล) |
| 2563 | 25 ปี แกรมมี่ โกลด์ 25 ปี แห่งความผูกพัน ฉันและเธอ |  แฟนเขาผู้สาวอ้าย (ต้นฉบับ มนต์แคน แก่นคูน) |
| 2563 | สมหวังไปด้วยกัน สมหวัง เงินสั่งได้ |  ต้องมีสักวัน (สมหวังไปด้วยกัน) (ต้นฉบับ ก๊อท จักรพันธ์) |
| 2564 | เพลงประกอบโฆษณา ดีไลท์ |  มนต์รักกินจุ๊บจิ๊บ (ร้องร่วมกับ ต่าย อรทัย, เปาวลี พรพิมล) |
| 2566 | ซนซน 40 ปี GMM GRAMMY |  แฟนจ๋า (ต้นฉบับ เบิร์ด ธงไชย) (ร้องร่วมกับศิลปินแกรมมี่โกลด์) |
| 2568 | 30 ปี แกรมมี่ โกลด์ |  |
ผลงานการประพันธ์เพลง

บุญเก่า - เปาวลี พรพิมล
ผลงานการแสดง > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่องวัน 31
| ปี พ> ศ. | เรื่อง | บทบาท |
| --- | --- | --- |
| 2563 | มงกุฎดอกหญ้า | ลำเพลิน วงศกร |
| 2563 | สุภาพบุรุษสุดซอย ตอน ถึงนางเลอโฉมกับผัวซ่อนตังค์ในวังฮาโลวีน | โหน โขกหินหัก (รับเชิญ) |
| 2563 | สูตรรักแซ่บอีหลี | ก้องภพ (ก้อง) |
| 2565 | เจ้าสาวยืนหนึ่ง | นะโม |
| 2566 | ดอกหญ้าป่าคอนกรีต | กวิน |
| 2567 | นางฟ้ากรรมกร | โต้ง |
ผลงานการแสดง > มิวสิกวีดีโอของนักร้องท่านอื่น

เพลง ง่ายเนาะ (2560)
เพลง หนีช้ำมาลำซิ่ง ศิลปิน ส้ม พฤกษา (2560)
เพลง คนบ่ฮู้ใจ ศิลปิน เน็ค นฤพล (2561)
เพลง บ่ฝืนใจฮัก (2561)
เพลง หมาวัด (2561)
เพลง ตัวจริงข้างใจ (2561)
เพลง รำคาญกะบอกกันเด้อ (2561)
เพลง ฮู้โตแนบ่ (อ้ายเจ็บ) ศิลปิน เน็ค นฤพล (2561)
เพลง ท่องได้ทุกคำ จำได้ทุกครั้ง ศิลปิน เอิ้นขวัญ วรัญญา (2562)
เพลง มันเป็นไผ ศิลปิน เน็ค นฤพล (2562)
เพลง มึงเป็นบ้าติ (2562)
เพลง อย่าลืมกันเด้อ (2562)
เพลง โรคซึมเหล้า (2563)
เพลง เลอโฉม (2563)
เพลง สบตาแค่ในเฟซ (2563)
เพลง หลับยังเจ็บ (2563)
เพลง สิเอาผู้นี้ (2563)
เพลง ดีลมั้ย ดีล Much ศิลปิน ต่าย อรทัย, ไผ่ พงศธร และ เบลล์ นิภาดา (2564)
ผลงานการแสดง > โฆษณา

ดัชมิลล์ (2564)
คอนเสิร์ต

มหกรรมคอนเสิร์ต เทศกาลอาหารและดนตรีฉลองวันแรงงาน (1 พฤษภาคม 2562)
คอนเสิร์ต 25 ปี แกรมมี่ โกลด์ เส้นทางมิตรภาพโรดทัวร์ (10 ตุลาคม - 28 พฤศจิกายน 2563 / รังสิต & สมุทรปราการ & อยุธยา & สระบุรี & นครราชสีมา)
คอนเสิร์ต ลูกทุ่งแดนเนรมิต 1 (29 มกราคม 2565)
คอนเสิร์ต ลูกทุ่งแดนเนรมิต 2 (25 มีนาคม 2566)
คอนเสิร์ตคาวน์ขอนแก่นเซ็นทรัลขอนแก่น (2568)
รางวัล

รางวัล มหานครอวอร์ดส ครั้งที่ 15 ประจำปี 2561 สาขา รางวัลศิลปินประเภทคู่หรือกลุ่มยอดนิยม ได้แก่ ลำเพลิน วงศกร และ เต๊ะ ตระกูลตอ สังกัด แกรมมี่โกลด์ และสิงห์มิวสิค
รางวัล คมชัดลึก อวอร์ด ครั้งที่ 15 ประจำปี 2561 รางวัลคมชัดลึก สาขานักร้องลูกทุ่งชายยอดนิยม จากเพลง รำคาญกะบอกกันเด้อ
แหล่งข้อมูลอื่น

ลำเพลิน วงศกร ที่อินสตาแกรม
กฎหมาย

กฎหมาย เป็นระบบของกฎและแบบแผนแนวทางปฏิบัติซึ่งบังคับใช้ผ่านสถาบันทางสังคมเพื่อควบคุมพฤติกรรม ในทุกที่ที่เป็นไปได้ กฎหมายก่อร่างการเมือง เศรษฐศาสตร์และสังคมในหลายวิถีทาง และใช้เป็นสื่อกลางความสัมพันธ์ระหว่างบุคคลในทางสังคม กฎหมายว่าด้วยสัญญาวางระเบียบทุกอย่างตั้งแต่การซื้อตั๋วรถโดยสารประจำทางถึงการซื้อขายบนตลาดตราสารอนุพันธ์ กฎหมายว่าด้วยทรัพย์สินนิยามสิทธิและหนี้ซึ่งเกี่ยวข้องกับการโอนและกรรมสิทธิ์ของสังหาชิดมทรัพย์ส่วนตัวและอสังหาริมทรัพย์ กฎหมายทรัสต์ (Trust law) ใช้กับสินทรัพย์ที่ถือไว้เพื่อการลงทุนและความมั่นคงทางการเงิน ขณะที่กฎหมายละเมิด (tort) อนุญาตให้เรียกร้องให้มีการจ่ายค่าสินไหมทดแทนหากสิทธิหรือทรัพย์สินของบุคคลได้รับความเสียหาย หากความเสียหายนั้นถูกประกาศว่า มิชอบด้วยกฎหมายในบทบัญญัติแห่งกฎหมาย กฎหมายอาญาให้วิธีการซึ่งรัฐสามารถดำเนินคดีกับผู้กระทำผิดได้ กฎหมายรัฐธรรมนูญกำหนดกรอบสำหรับการบัญญัติกฎหมาย การคุ้มครองสิทธิมนุษยชน และการเลือกตั้งผู้แทนทางการเมือง กฎหมายปกครองใช้เพื่อทบทวนการวินิจฉัยของหน่วยงานภาครัฐ ขณะที่กฎหมายระหว่างประเทศควบคุมกิจการระหว่างรัฐเอกราชในกิจกรรมตั้งแต่การค้าไปจนถึงระเบียบทางสิ่งแวดล้อมหรือการปฏิบัติทางทหาร นักปรัชญากรีก อริสโตเติล เขียนไว้เมื่อ 350 ปีก่อนคริสตกาลว่า "นิติธรรมดีกว่าการปกครองของปัจเจกบุคคลใด ๆ"
ระบบกฎหมายกล่าวถึงสิทธิและความรับผิดชอบในหลายวิถีทาง ความแตกต่างทั่วไปสามารถตัดสินได้ระหว่างเขตอำนาจซีวิลลอว์ ซึ่งประมวลกฎหมายของตน และระบบคอมมอนลอว์ ที่ซึ่งผู้พิพากษาบัญญัติกฎหมายนั้นไม่ถูกรวบรวม ในบางประเทศ ศาสนาเป็นที่มาของกฎหมาย กฎหมายเป็นบ่อเกิดอันมีคุณค่าของการสอบสวนอย่างคงแก่เรียน ไปยังประวัติศาสตร์กฎหมาย ปรัชญา การวิเคราะห์เศรษฐกิจหรือสังคมวิทยา กฎหมายนั้นยังยกประเด็นที่สำคัญและซับซ้อนเกี่ยวข้องกับความเสมอภาค ความเป็นธรรมและความยุติธรรม ผู้ประพันธ์ อานาตอล ฟร็องส์ กล่าวใน ค.ศ. 1894 ว่า "ในความเสมอภาคอันสูงส่งของมัน กฎหมายห้ามมิให้ทั้งคนรวยและจนนอนใต้สะพาน ขอทานบนท้องถนนและขโมยแถวขนมปังอย่างเดียวกัน" ในประชาธิปไตยตามแบบ สถาบันกลางสำหรับการตีความและบัญญัติกฎหมาย คือ สามฝ่ายหลักของรัฐบาล ได้แก่ ฝ่ายตุลาการอันไม่ลำเอียง ฝ่ายนิติบัญญัติอันเป็นประชาธิปไตย และฝ่ายบริหารที่รับผิดชอบ ในการนำกฎหมายไปปฏิบัติและการบังคับใช้กฎหมาย ตลอดจนให้บริการแก่สาธารณชน ระบบราชการหรือรัฐการของรัฐบาล คือ ทหารและตำรวจนั้นสำคัญ แม้องค์กรของรัฐทั้งหมดเหล่านี้เป็นสิ่งซึ่งถูกสร้างขึ้นจากกฎหมายและถูกผูกพันด้วยกฎหมาย แต่วิชาชีพทางกฎหมายอิสระและประชาสังคมก็แจ้งและสนับสนุนความก้าวหน้าขององค์กรเหล่านี้
ปัญหาข้อกฎหมาย

ปัญหาข้อกฎหมาย คือ การนำข้อเท็จจริงที่ยุติแล้วมาปรับกับตัวบทกฎหมาย แล้ววินิจฉัยว่าข้อเท็จจริงนั้นมีผลทางกฎหมายเป็นอย่างไร เช่น การกระทำของจำเลยเป็นความผิดหรือไม่ ผิดฐานใด เป็นการกระทำโดยพลาดหรือไม่ คดีขาดอายุ ความหรือไม่ เป็นการร้องทุกข์หรือไม่ เป็นผู้เสียหายหรือไม่ เป็นต้น
ไชน่า รีซอร์สเซส ทาวเวอร์

| ไชน่า รีซอร์สเซส ทาวเวอร์ China Resources Tower |
| --- | --- |
ตึกไชน่า รีซอร์สเซส ทาวเวอร์ ตึกยอดแหลม ใจกลางโครงการ ออล ซีซั่นเพลส
ข้อมูลทั่วไป
ที่ตั้ง: 87/2 ถนนวิทยุ แขวงลุมพินี เขตปทุมวัน กรุงเทพมหานคร 10330  ประเทศไทย
พิกัด: 13°44′21″N 100°32′58″E﻿ / ﻿13.73917°N 100.54944°E﻿ / 13.73917; 100.54944
ก่อสร้าง: พ.ศ. 2542
เปิดตัว: พ.ศ. 2545
ความสูง
หลังคา: 210 เมตร (690 ฟุต)
รายละเอียด
จำนวนชั้น: 53 ชั้น
พื้นที่ชั้น: 63,000 ตารางเมตร (680,000 ตารางฟุต)
จำนวนลิฟต์: 20 ตัว
บริษัท
สถาปนิก: P & T Architects & Engineers Limited
อ้างอิง: 
ไชน่า รีซอร์สเซส ทาวเวอร์ (อังกฤษ: China Resources Tower) หรือซีอาร์ซีทาวเวอร์ คือตึกระฟ้าที่ตั้งอยู่ในเขตปทุมวัน กรุงเทพมหานคร ตึกแห่งนี้คือส่วนหนึ่งของโครงการออล ซีซั่นส์ เพลส คอมเพล็กซ์ (All Seasons Place Complex) ในกรุงเทพมหานคร ซึ่งสร้างเสร็จสมบูรณ์ใน พ.ศ. 2545 ปัจจุบันเป็นตึกที่สูงที่สุดในประเทศไทยเป็นอันดับ 12 และเคยเป็นอาคารสำนักงานที่สูงที่สุดในไทย ก่อนถูกทำลายสถิติด้วยอาคารวันซิตี้เซ็นเตอร์ ในปี พ.ศ. 2566
ดูเพิ่ม

ตึกระฟ้า
รายชื่ออาคารที่สูงที่สุดในประเทศไทย
Resources Tower Bangkok เก็บถาวร 2021-01-21 ที่ เวย์แบ็กแมชชีน
ป๊าด 888 แรงทะลุนรก

| ป๊าด 888 แรงทะลุนรก |
| --- | --- |
ใบปิดภาพยนตร์
กำกับ: พจน์ อานนท์
เขียนบท: พจน์ อานนท์
อำนวยการสร้าง: พจน์ อานนท์
บริษัทผู้สร้าง: มูฟวี่ ฮีโร่ โมโนออริจินัล 
ผู้จัดจำหน่าย: เอ็ม สตูดิโอ
วันฉาย: 6 ตุลาคม พ.ศ. 2559
ความยาว: 94 นาที
ประเทศ: ประเทศไทย
ภาษา: ไทย
ทำเงิน: 30,291,070 บาท
ข้อมูลจาก IMDb
ข้อมูลจากสยามโซน
ป๊าด 888 แรงทะลุนรก คือ ภาพยนตร์ไทยแนวตลก กำกับภาพยนตร์โดย พจน์ อานนท์ ฉายครั้งแรกเมื่อ 6 ตุลาคม พ.ศ. 2559 ภาพยนตร์เรื่องนี้มีเนื้อหาเกี่ยวกับ รถโดยสารประจำทางสาย 8 เนื่องจากรถโดยสารประจำทางสายดังกล่าวมีเรื่องร้องเรียนในแง่ลบเกี่ยวกับการให้บริการเกี่ยวกับการขับรถประมาทหวาดเสียว ภาพยนตร์เรื่องนี้ถือเป็นภาพยนตร์ไทยที่ทำรายได้มากเป็นอันดับ 4 ประจำปี 2559 ในประเทศไทย สามารถทำเงินไป 30,291,070 บาท เป็นรอง หลวงพี่แจ๊ส 4G,  แฟนเดย์..แฟนกันแค่วันเดียว และ ขุนพันธ์